29. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.919 της 18/29 Δεκ.1975 (ΦΕΚ Α΄293) Περί επεκτάσεως των άρθρ.1 και 2 του Νόμ.4464/1965 ως ετροποποιήθησαν δια του Νόμ.22/1975 και επί των εποπτευομένων υπό του Υπουργείου Πολιτισμού και Επιστημών Ν.Π.Δ.Δ. Έχοντες υπ’ όψει: 1.Τας διατάξεις: α)του Ν.Δ.175/73 «περί Υπουργικού Συμβουλίου και Υπουργείων» ως ετροποποιήθη και συνεπληρώθη δια του Ν.Δ.267/74, β)του άρθρ.43 του Νόμ.22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». 2.Την υπ’ αριθ.828/1975 γνωμοδότησιν του Συμβουλίου της Επικρατείας, προτάσσει των Ημετέρων Υπουργών Προεδρίας Κυβερνήσεως, Πολιτισμού και Επιστημών και Οικονομικών, απεφασίσαμεν και διατάσσομεν: Άρθρον μόνον.-Αι διατάξεις των άρθρ.1 και 2 του Νόμ.4464/1965 (τόμ.2Α σελ.316, 19), ως ετροποποιήθησαν δια του άρθρ.43 του Νόμ.22/1975 επεκτείνονται και επί των θέσεων του προσωπικού Β΄ και  Γ΄ Κατηγοριών των κάτωθι Ν.Π.Δ.Δ.: α)Εθνικού Θεάτρου. β)Εθνικής Λυρικής Σκηνής. γ)Κρατικού Θεάτρου Βορείου Ελλάδος. δ)Ινστιτούτου Ωκεανογραφικών και Αλιευτικών Ερευνών. ε)Ταμείου Αρχαιολογικών Πόρων και Απαλλοτριώσεων. 31.Π.α.29 Υπουργείο Πολιτισμού

[Source: greek_legal_code_raptarchis | Tokens: 1049]